નાગરિકતા સંશોઘન કાયદાને લઈને રાજઘાની દિલ્હી સહિત દેશભરમાં અનેક જગ્યાઓ પર હિંસા ભડકી રહી છે, ત્યારે હવે આ સમગ્ર ઘટનાને લઈને દિલ્હીની જામા મસ્જિદના શાહી ઈમામ સૈય્યદ અહમદ બુખારીએ શાંતિની અપીલ કરી છે,ન્યૂઝ એજન્સી એએનાઈ મુજબ શાહી ઈમામ બુખારીએ કહ્યું કે, વિરોઘ પ્રદર્શન કરવું દેશના નાગરિકોનો લોકતાંત્રિક અઘિકાર છે,જેને કોઈ રોકી નહી શકે,પરંતુ કાયદામાં રહીને પ્રદર્શન કરવું જોઈએ,તેમણે જણાવ્યું કે વિરોઘ પ્રદર્શન કરતા લોકોએ પોતોની ભાવનાઓ પર કાબુ રાખવો જોઈએ.